Xalqaro futbol uyushmalari kengashi (IFAB) o‘yinlar paytida murabbiylar shtabiga mobil elektron qurilmalaridan foydalanishga ruxsat berdi. Shu tufayli, FIFA JCh-2018 ishtirokchilariga texnik uskunalar majmuasini taqdim qilishni rejalashtirmoqda. U murabbiylarga tahlilchilar bilan aloqada bo‘lish imkoniyatini beradi. Har bir jamoa ikkita planshetni oladi: biri matbuot uchun mo‘ljallangan tribunadan o‘yinni kuzatuvchi tahlilchi uchun, ikkinchisi murabbiylar shtabi uchun. Bundan tashqari, jamoalar FIFA platformasida o‘yindan keyingi tahlillar natijasini ham olish imkoniyatiga ega bo‘lishadi.